wickkiey/tamil-wikipedia-chunked huggingface dataset:
# துர்வாசர்

## மகாபாரதத்தில் துர்வாசர்

மகாபாரதத்தில் பாண்டவர்கள் காட்டில் வாழ்ந்தபோது நிகழ்ந்த நிகழ்ச்சியிது:  
ஒரு அட்சய திருதியை நாளன்று, துரியோதனனின் அரண்மனைக்கு துர்வாசரும் அவருடைய சீடர்களும் செல்கிறார்கள் காலை நேரத்தில். நல்ல உணவு உண்டு,மனத்திருப்தி அடைந்து துரியோதனனை வாழ்த்தி விடை பெற முனைகிறார், முனிவர் துர்வாசர். தீய எண்ணத்துடன் துரியோதனன் இதே சிறப்பைப் பாண்டவர்களும் பெறவேண்டும். ஆகையால் காட்டில் வாழும் அவர்களுடைய இருப்பிடத்திற்குச் சென்று விருந்துண்டு, அவர்களையும் ஆசிர்வதிக்க வேண்டும் என்று வேண்டுகிறான்.அவ்வாறே செய்வோம் என துர்வாசர், துரியோதனனிடம் கூறிவிட்டுப் பாண்டவர்கள் வாழும் காட்டிற்குச் சென்றார்.துர்வாச முனிவரின் சீடர்கள் மிகப் பலர். அவர்கள்அனைவருக்கும் உணவு சமைக்கப் பாண்டவர்கள் அவதிப்படுவர்; அவர்களால் முடியாது. திரௌபதியிடம் ஓர் அட்சயப் பாத்திரம் உண்டு. அதில் அள்ள அள்ள உணவு குறையாது. ஆனால், ஒரு நாளில் ஒரு முறை அதைப் பயன்படுத்திய பின்பு, அதைக் கழுவி வைத்துவிட்டால், அதை மீண்டும் மறுநாள்தான் பயன்படுத்த முடியும். துர்வாசர், காலையில் துரியோதனன் அரண்மனையில் தன் சீடர் பலருடன் வயிற்றை நிரப்பியாயிற்று. இனி, மதிய உணவிற்குத்தான் பாண்டவர் இருப்பிடம் செல்வார்கள்.அதற்குள், திரௌபதி அட்சய பாத்திரத்தைக் கழுவி வைத்திருப்பாள். துர்வாசரின் விருப்பத்தை நிறைவேற்றும் வகையில் அவ்வளவு பேருக்கும் சமைக்க முடியாது; பசியினால் துர்வாசரின் கோபம் பொங்கி எழும்; பாண்டவர்களைத் தன் சாபத்திற்கு உள்ளாக்குவார்; அவர்கள் அழிவார்கள் - இது துரியோதனின் திட்டம்.  
துரியோதனன் வேண்டியபடியே துர்வாசன் பாண்டவரிடம் செல்கிறார்; மதிய உணவு தங்கள்அனைவருக்கும் அளிக்க வேண்டும் எனக் கூறிவிட்டு, ஆற்றுக்குச் சென்று குளித்துவிட்டு வருவதாகச் சொல்லி சீடர்களுடன் ஆற்றுக்குச் செல்கிறார். துரியோதனன் எதிர் பார்த்தபடியே, அட்சய பாத்திரத்தை முற்பகலில் பயன்படுத்தி, வந்தவர்களுக்கு விருந்தளித்து, அதைக் கழுவி கவிழ்த்து வைத்திருந்தாள். கவலையுற்ற திரௌபதி கிருஷ்ணரை வேண்ட, அவர் அட்சய பாத்திரத்தை எடுத்து வரும்படி கூறினார்: அது பயன்படாது, கழுவியாயிற்று என திரௌபதி கூறினாள். இருப்பினும் கிருஷ்ணரின் வற்புறுத்தலால் பாத்திரத்தைக் கொண்டு வந்தாள்; அதில் ஒரு சோற்றுப் பருக்கை ஒட்டிக் கொண்டிருந்தது. அதற்கு மாறாக, அந்தப் பருக்கையை வாயில் போட்டு விழுங்கினார். உலகில் உள்ளவர்கள் பசியை எல்லாம் அந்த ஒரு சோற்றுப் பருக்கை போக்கிவிட்டது. துர்வாச முனிவரும் அவனுடைய சீடர்களும் அவ்வாறே வயிறு நிரம்பியதாக உணர்ந்தனர். பாண்டவர்களிடம் வந்து அவர்களை வாழ்த்தினர்.  
துர்வாசர் சாபம் மட்டுமே இடுபவர் அல்லர். தன்னை நன்றாக கவனித்துக் கொள்பவர்களுக்கு வரங்களும் கொடுத்திருக்கிறார். காட்டாக பாண்டுவின் மனைவி குந்திக்கு எந்த தேவரையும் நினைத்த மாத்திரத்தில் கூப்பிட அவர் அருளிய வரம். இந்த வரத்தின் மூலமே கர்ணன், தருமன், பீமன், அருச்சுனன் மற்றும் மாத்ரிக்கு நகுலன்,சகாதேவன் பிறக்க ஏதுவாயிற்று.
# துர்வாசர்

## இந்திரனை சபித்தமை

இந்திரன் தன் செல்வச் செழிப்பில் ஐராவதத்தில் வலம் வந்து கொண்டிருக்கையில், இலக்குமிக்கு பூசை செய்த பிரசாதமாக ஒரு மாலையை கொண்டுவந்து கொடுத்தார் துர்வாசர். தன்னிலை மறந்து இருந்த இந்திரன் மாலையை ஐராவதத்தின் தலையில் வைத்தான். மாலையின் நறுமணத்தில் பல வண்டுகள் கவரப்பட்டு மாலையை மொய்த்தன. இதனால் எரிச்சல் அடைந்த ஐராவதம் சினமுற்று மாலையைச் சுழற்றி, காலில் உழக்கிச் சிதைத்து விட்டது.
கோபம் உச்சத்துக்கேறிய துர்வாசர் இந்திரனை சபித்தார். அமரர் தலைவன் ஆண்டியானான்.
# கங்குபாய் ஹங்கல்

**கங்குபாய் ஹங்கல்** (*Gangubai Hangal*, கன்னடம்: *ಗಂಗೂಬಾಯಿ ಹಾನಗಲ್*, மார்ச் 5, 1913 – ஜூலை 21, 2009) 60 ஆண்டுகளாக இந்துஸ்தானி இசைத் துறையில் புகழ்பெற்று விளங்கிய பாடகி. கர்நாடக மாநிலத்தில் பிறந்த கங்குபாய் கிரானா கரானா என்ற வாய்ப்பாட்டு பாரம்பரியத்தில் வந்தவர். 1971-ம் ஆண்டில் பத்ம பூசன், 1973-ம் ஆண்டில் சங்கீத நாடக் அகடெமி விருது, 2002-ம் ஆண்டில் பத்ம விபூசன் உட்பட தேசிய அளவிலும் சர்வதேச அளவிலும் மொத்தம் 48 விருதுகளைப் பெற்றுள்ளார்.
# கங்குபாய் ஹங்கல்

## வாழ்க்கைக் குறிப்பு

கங்குபாய் கருநாடகத்தின் தர்வாத் நகரில் சிக்குராவ், அம்பாபாய் ஆகியோருக்குப் பிறந்தார். தாயார் ஒரு சிறந்த கருநாடக இசைப் பாடகி. 1928 ஆம் ஆண்டில் குடும்பத்துடன் ஹூப்ளி என்ற நகருக்கு இடம்பெயர்ந்தனர். கங்குபாய் தனது இந்துஸ்தானி இசையை சவாய் காந்தர்வா என்பவரிடம் முறையாகப் பயின்றார். தனது 16 வயதில் குருராவ் என்பவரை மணந்த கங்குபாய்க்கு இரண்டு ஆண் பிள்ளைகளும், கிருஷ்ணா என்ற பெண்ணும் பிறந்தனர். கிருஷ்ணா தனது 75வது அகவையில் 2004 இல் இறந்தார்.
# ஆர்க்கிட் ஈ

**ஆர்க்கிட் தேனீ** அல்லது **யூகுளோசைன்** (**Euglossine bees**) என்பது தேனீக்களின் குடும்பத்தின் ஓர் உள்குடும்பம் (tribus). இத் தேனீக்கள் பெரும்பாலும் கூட்டமாக இல்லாமல் தனியாக தேனீ சேர்க்கும் பழக்கம் கொண்ட ஓரினம். ஆனால் இவற்றுள்ளும் சில சிறு கூட்டமாக இயங்குவன இக்குடும்பத்தில் ஐந்து பேரினங்கள் உள்ளன, அவற்றுள் 200 இனங்கள் உள்ளன. இவ்வைந்து பேரினங்கள், *யூகுளோசா* (Euglossa), *யூலீமா* (Eulaema), *யூஃவிரீசீ* (Eufriesea), *எக்ஃசேரீட்* (Exaerete), ஒற்றை உள்ளினம் கொண்ட *ஆகுலீ* (Aglae) ஆகும். இவை யாவும் தென் அமெரிக்கா, மற்றும் நடு அமெரிக்காவில் காணப்படுகின்றன. ஆனால் யூகுளோசா விரிடிசிமா (Euglossa viridissima) என்னும் இனம் ஐக்கிய அமெரிக்காவிலும் காணப்படுகின்றது. யூலீமா என்னும் பேரினத்தைத் தவிர மற்றவை மாழை போல பளபளப்பான நிறங்கள் கொண்டுள்ளன. இவை பெரும்பாலும் பளபளப்பான பச்சை, தங்க அல்லது நீல நிறங்களில் இருக்கும். மேற்குறிப்பிட்ட ஐந்து பேரினங்களில் கடைசி இரண்டும் மாற்று இனத் அடைகளில் வாழ்கின்றன.
# ஆர்க்கிட் ஈ

## அடிக்குறிப்புகள்

- (1877): *The Various Contrivances by which Orchids are Fertilized by Insects*
- (1983): Orchid floral fragrances and male euglossine bees: methods and advances in the last sesquidecade. *Biol. Bull.* **164**: 355-395.
- Engel, Michael S. (1999): The first fossil *Euglossa* and phylogeny of the orchid bees (Hymenoptera: Apidae; Euglossini). *American Museum Novitates* **3272**: 1-14. PDF
- D. W. Roubik and P. E. Hanson (2004): Orchid bees of tropical America: biology and field guide
- (2004) Odor Compound Detection in Male Euglossine Bees. *Journal of Chemical Ecology* **29**: 253-257.
- (2005): Juggling with volatiles: fragrance exposure by displaying male orchid bees. *Journal of Comparative Physiology A* **191**:575-581.
- (2006): Species-specific attraction to pheromonal analogues in orchid bees. *Behavioral Ecology and Sociobiology* **60**: 833-843.
# சுமங்கலி (இந்து சமயம்)

**சுமங்கலி** - கணவனுடன் வாழும் பெண்.  
**சுமங்கலி** எனப்படுவது கணவர் உயிருடன் இருப்பதைக் குறிக்க அவர் அவளது கழுத்தில் கட்டிய புனிதமான தாலியை அது கட்டப்பட்ட நொடியிலிருந்து இறப்பு வரை கழற்றாமல் தொடர்ந்து அணிந்துகொண்டு அவருடன் சேர்ந்து வாழ்க்கை நடத்தும் திருமணமான பெண்ணைக் குறிக்கும் சொல்லாகும்.
# சுமங்கலி (இந்து சமயம்)

## சிறப்பு

இந்து சமய சடங்குகளில், திருமணமாகிக் கணவனுடன் இணைந்து வாழும் பெண்கள் சிறப்புப் பெறுவர். சுமங்கலி என்னும் சொல், *மங்கலமானவள்* என பொருள் படும். சுமங்கலிகளை செல்வச் செழிப்பிற்குக் கடவுளான இலக்குமியின் ஒப்பாகக் கொள்வர்.
# சுமங்கலி (இந்து சமயம்)

## அடையாளம்

இந்து சமயத்தைச் சேர்ந்த பெண்கள் பொதுவாக நெற்றியில் குங்கும திலகம் இட்டுக்கொள்வார்கள். திருமணமாகிய சுமங்கலிப் பெண்கள் நெற்றித் திலகத்துடன் தலை வகிட்டின் நுனியிலும் குங்குமப் பொட்டு வைத்துக் கொள்வார்கள். பொட்டு வைக்கும்போது கிழக்குத் திசை நோக்கி நின்று வைப்பது பெண்களுக்கு இலக்குமி அருளைப் பெற்றுத் தரும் என்பது ஒரு நம்பிக்கை.
# சுமங்கலி (இந்து சமயம்)

## சுமங்கலி பூசை

வீட்டில் மங்கல நிகழ்வுகள் நடக்கும் போதும் சில வேண்டுதல்களுக்காகவும் சுமங்கலிப் பூசை செய்வதும் உண்டு. இதனை *சுகாசினி பூசை* என்றும் சொல்வர். செய்யும் முறை, அந்தந்த குடும்பங்களின் வழக்கத்திற்கு அமைய வேறுபடும். ஆயினும் அடிப்படையில் முதிய சுமங்கலிகளை வீட்டிற்கு அழைத்து, அவர்களை வணங்கி, விருந்து படைத்து, புதுப்புடவையுடன் தாம்பூலமும் கொடுத்து அவர்களது நல்லாசி வேண்டுவர்.
# சுமங்கலி (இந்து சமயம்)

## வரலட்சுமி நோன்பு

சுமங்கலி பெண்கள் ஆண்டுதோறும் வரலட்சுமி நோன்பு கடைபிடிப்பார்கள். தமக்காக மட்டுமன்றித் தம் குடும்பத்தினர் அனைவரினதும் நல்வாழ்வுக்காக அவர்கள் இந்த நோன்பைக் கடைபிடிக்கிறார்கள்.
# குங்குமம்

**குங்குமம்** இந்துப்பெண்கள் நெற்றியில் பொட்டு வைத்துக்கொள்ள பயன்படுத்தும் ஒரு பொடி. இயற்கை முறையில் விரலிமஞ்சள், வெண்காரம், படிகாரம், கஸ்தூரி மஞ்சள் ஆகியன சேர்ந்து அரைக்கபட்ட பொடியுடன் நல்லெண்ணயை கலக்கி குங்குமம் தயாரிக்கப்படுகிறது. மஞ்சளும் காரமும் வேதிவினையாற்றுவதால் சிவப்பு நிறம் கிடைக்கிறது. அம்மன் கோவில்களில் பிரசாதமாக குங்குமம் தரப்படுகிறது. செயற்கையாகத் தயாரிக்கப்படும் குங்குமத்தை இடுவதால் சிலருக்கு ஒவ்வாமை ஏற்படுகிறது. மேலும், இக்காலத்தில் ஒட்டுப்பொட்டுக்கள் பயன்படுத்த எளிதாகவும் மலிவாகவும் கிடைப்பதால் குங்குமம் கோவில்களிலும் இந்துசமயச் சடங்குகளின்போதும் மட்டுமே பயனாகிறது.  
வேறு நாட்டு இந்துக்களை விடவும் நேபாளநாட்டு இந்துப்பெண்கள். குங்குமத்தை மதிப்பது அதிகம் என்றே சொல்லலாம். இன்றளவும் நேபாளத்தில் குங்குமத்துக்கு தனி மதிப்பு உள்ளது.
# வார்ப்புரு:தகவல் சட்டம் எழுத்தாளர்/doc

**Infobox writer** may be used to summarize information about a person who is a writer/author (includes screenwriters).  
If the writer-specific fields here are not needed, consider using the more general ; other infoboxes there can be found in :Category:People and person infobox templates.  
This template may also be used as a module (or sub-template) of ; see for guidance on such usage.
# வார்ப்புரு:தகவல் சட்டம் எழுத்தாளர்/doc

## Syntax

The infobox may be added by pasting the template as shown below into an article. All fields are optional. Any unused parameter names can be blank or omitted.  
<syntaxhighlight lang="html">  
</syntaxhighlight>  
<pre>  
</pre>
# வார்ப்புரு:தகவல் சட்டம் எழுத்தாளர்/doc

## Parameters
| **signature_alt** | Alternative text for signature. Write out the signature exactly as it appears in the image, including punctuation. For accessibility. |  |  |  |  |
| **years_active** | Date range in years during which the subject was active in their principal occupation(s) and/or other activity for which they are notable. Use the format 1950–2000, or 1970–present if still active (note the use of an en dash, not hyphen). If no dates of birth and/or death are known for the subject, only a floruit date range, as is common with ancient subjects, this parameter can be used for it. If approximate (circa) dates are known for either or both, put them in the birth_date and death_date parameters. |  |  |  |  |
| **module** | Used for embedding other infoboxes into this one. |  |  |  |  |
| **website** | If the person has an **official** website enter it here. **<ins>Do not</ins>** enter unofficial, blogs or fan websites. Only one **official** website is allowed. If the person has more than one **official** website, only the most prominent should be listed in the infobox. All other websites should be listed in the article under |  |  |  |  |
# மிக்-29

**மிகோயன் மிக்-29** என்பது ஒரு மீயொலிவேக பன்முகச் சண்டை வானூர்தியாகும். இது சோவியத் ஒன்றியத்தில் மிகோயன் நிறுவனத்தால் 1970 களின் பிற்பாதியில் வடிவமைக்கப்பட்ட வான் மேன்மை வானூர்தியாகும்.  
முதலில் எதிரி விமானங்களுக்கு எதிராகப் போரிடுவதை நோக்கமாகக் கொண்டிருந்தாலும், மிக்-29 வானூர்திகள் பலவிதமான செயல்பாடுகளைச் செய்யும் திறன் கொண்டவை. இவை பல ஏவுகணைகள் மற்றும் துள்ளியமாக தாக்கும் ஆயுதங்கள் ஆகியவற்றை தாங்கிச் செல்ல வல்லவை. வான்படை தவிர கடற்படையால் பயன்படுத்த எதுவாக வானூர்தி தாங்கிக் கப்பல்களிலிருந்து ஏவ ஏதுவாக இது மாற்றியமைக்கப்பட வடிவங்களிலும் தயாரிக்கப்பட்டது.
# மிக்-29

## வடிவமைப்பு

மிக்-29 சுகோய் எஸ்.யு-27 உடன் பரந்த காற்றியக்கவியல் ஒற்றுமைகளைக் கொண்டுள்ளது. ஆனால் சில குறிப்பிடத்தக்க வேறுபாடுகள் உள்ளன. இந்த வானூர்தி தலா இரண்டு நடு இறக்கைகள், வால் இறக்கைகள் மற்றும் செங்குத்து துடுப்புகள் ஆகியவற்றை கொண்டுள்ளது. தானியங்கி பட்டிகைகள் இறக்கைகளின் முன் விளிம்புகளில் பொருத்தப்பட்டிருக்கின்றது; அவை ஆரம்பத்தில் நான்கு பிரிவுகளாகவும், பிந்தைய வகைகளில் ஐந்து பிரிவுகளாகவும் பிரிக்கப்பட்டிருந்தன. பின் இறக்கைகளின் விளிம்புகளில் கட்டுப்பாடு இதழ்கள் மற்றும் இறக்கைத் துடுப்புகள் உள்ளன.  
இது பரந்த இடைவெளி கொண்ட இரண்டு தாரைப் பொறிகளைக் கொண்டுள்ளது. பொறிகளுக்கு இடையே உள்ள இடைவெளி அதிக ஏற்றத்தை உருவாக்குகிறது, இது வானூர்தியின் பறக்கும் திறனை மேம்படுத்துகிறது. பொறிகள் முன் இறக்கைகளுக்கிடையே பொருத்தப்பட்டிருக்கும் உள்ளீட்டு துளைகள் மூலம் காற்றை உள்ளே இழுக்கின்றன. இவை அதிக மாக் எண் வேகத்தில் பறக்க உள்ளிழுக்கும் காற்றின் அளவை கட்டுப்படுத்தக்கூடிய சரிவுகளைக் கொண்டுள்ளன. இது வெளிப்புற எரிபொருள் தொட்டிகள் இல்லாமல் 1500 கி.மீ. தூரமும், வெளிப்புற தொட்டிகளையும் கொண்டு 2100 கி.மீ. தூரமும் பறக்க வல்லது.
# எப்-16

**எப்-16** (*F-16 Fighting Falcon*) தாக்குதல் வானூர்தியானது வான், தரை இலக்குகளைத் தாக்கவும், விமானிகளைப் பயிற்றுவிப்பதற்காகவும் வடிவமைக்கப்பட்ட பல்நோக்க வானூர்தியாகும். 1978ம் ஆண்டு முதல் அமெரிக்க விமானப்படையினால் பயன்படுத்தப்படுகிறது.
# எப்-16

## பயனர்கள்

-
-
-
-
-
-
-
-
-
-
-
-
-  
-
-
-
-
-
-
-
-
-
-
-
-  
=
# ஆயிரமாண்டு

**ஆயிரமாண்டு** அல்லது **சாவிரம்** (*Millennium*) என்பது ஓராயிரம் ஆண்டுகளைக் கொண்ட காலவரையாகும். நாட்காட்டி அமைப்பொன்றினை அடியொட்டி இவை குறிப்பிடப்பட்டாலும் சில சமய நூல்களில் இவை துல்லியமாக, ஆண்டு எண்ணிக்கை ஆயிரமாக, இருக்காதிருக்கலாம்.
# ஆயிரமாண்டு

## குழப்பங்கள்

தவிர துவக்க ஆண்டு சூன்யத்தில் துவங்குகிறதா அல்லது ஒன்றில் துவங்குகிறதா எனவும் குழப்பங்கள் நேருகின்றன. அண்மையில் 2000 ஆண்டு ஆயிரமாண்டாகக் கொண்டாடப்பட்ட வேளையில் ஆண்டு முதல்நாள் மூன்றாம் ஆயிரமாண்டு துவங்குகிறதா அல்லது இறுதியிலா என குழப்பம் வந்தது.
# ஆயிரமாண்டு

## முடிவு

கிரிகோரியன் நாட்காட்டி அமைப்பில் 0 ஆண்டு என எதுவும் இல்லை,1 முதல் 1000 வரை முதல் ஆயிரமாண்டு, 1001 முதல் 2000 வரை இரண்டாம் ஆயிரமாண்டு என்று முடிவு காணப்பட்டது.
# ஆயிரமாண்டு

## வெளியிணைப்புகள்

- ஆயிரமாண்டு தவறு (ஆங்கிலத்தில்)
# இஞ்சிக் குடும்பம்

**இஞ்சிக் குடும்பம்** (தாவரவியல்:*Zingiberaceae*), மணமுடைய பூக்கும் செடிகொடிகளைக் கொண்ட நிலைத்திணைக் (தாவரம்) குடும்பம். இக்குடும்பத்தில் 52 பேரினங்களும் அவற்றுள் ஏறத்தாழ 1600 இனங்களும் உள்ளன. இவை ஆப்பிரிக்கா, ஆசியா, அமெரிக்காவின் வெப்ப மண்டலப் பகுதிகளில் காணப்படுகின்றது.  
இக் குடும்பத்தில் உள்ள பல செடிகொடிகள் அழகுச் செடிகொடிகளாகவோ, சுவைப் பொருளாகவோ, மருந்துச் செடிகொடிகளாகவோ பயன்படுகின்றன. நறுமணம் தரும் செடிகளில் ஏலக்காயும், சுவை, மருத்துவக் குணங்கள் கொண்ட செடிகளில் இஞ்சியும் குறிப்பிடலாம்.  
சில செடிகளின் பிழிவெண்ணெய் (essential oils) நறுமணப் பூச்சுகள், நீர்மங்களில் பயன்படுகின்றன (எ.கா. *ஆல்ப்பினியா* (Alpinia), *எடிச்சியம்* (Hedychium)).
# இஞ்சிக் குடும்பம்

## வகைப்பாடு

- துணைக்குடும்பம் Siphonochiloideae
- கிளை Siphonochileae
- *Siphonochilus*
- துணைக்குடும்பம் Tamijioideae
- கிளை Tamijieae
- *Tamijia*
- துணைக்குடும்பம் Alpinioideae
- கிளை Alpinieae
- *Aframomum* – Grains of Paradise
- *ஆல்ப்பினியா* – Galangal
- *அமோமம்*
- *Aulotandra*
- *Cyphostigma*
- *எலெட்டாரியா* – ஏலக்காய்
- *Elettariopsis*
- *Etlingera*
- *Geocharis*
- *Geostachys*
- *Hornstedtia*
- *Leptosolena*
inflorescense.]]
- *Paramomum*
- *Plagiostachys*
- *Renealmia*
- *Siliquamomum* (Incertae Sedis)
- *Vanoverberghia*
- கிளை Riedelieae
- *Burbidgea*
- *Pleuranthodium*
- *Riedelia*
- *Siamanthus*
- துணைக்குடும்பம் Zingiberoideae
- கிளை Zingibereae
- *Boesenbergia*
- *Camptandra*
- *Caulokaempferia* (Incertae Sedis)
- *Cautleya*
- *Cornukaempferia*
- *Curcuma* – Turmeric
- *Curcumorpha*
- *Distichochlamys*
- *Haniffia*
- *Haplochorema*
- *Hedychium*
- *Hitchenia*
- *Kaempferia*
- *Laosanthus*
- *Nanochilus*
- *Paracautleya*
- *Parakaempferia*
- *Pommereschea*
- *Pyrgophyllum*
- *Rhynchanthus*
- *Roscoea*
- *Scaphochlamys*
- *Smithatris*
- *Stadiochilus*
- *Stahlianthus*
- *Zingiber* – Ginger
- கிளை Globbeae
- *Gagnepainia*
- *Globba*
- *Hemiorchis*
# உயிர்-தகவல் நுட்ப இணையதளங்கள்

மூலக்கூற்று உயிரியலின் டி.என்.ஏ, ஆர்.என்.ஏ மற்றும் புரதங்களை அறிய பல பயனுள்ள இணையதளங்கள் உள்ளன. (Bio-informatics) . இவைகளை பயன்படுத்தி ஓர் மரபணுவின் பயன் என்ன, நிறபிரியில் எவ்விடத்தில் உள்ளன என்பதை அறியலாம். மேலும் ஒரு தொடரி (Promoter) எவ்விடத்தில் உள்ளன என்பதையும் , அத்தொடரி உண்மையில் டாட்டா பேழை (TATA box) இருக்கிறதா? இல்லையா என்பதை கணிக்கலாம். மேலும் தொடர்ரூக்கிகளின் இணையும் வரிசை அல்லது செயலூக்கிகள் இணையும் வரிசை (promoter binding factor or transcription binding factor) களை காணலாம். ஒரு மரபணுவை பி.சி. ஆர். மூலம் பெருக்கபயன்படும் முன்தொடர் (Primer) வரைதலில் (designing) ஊசி-வளைவுகள், முன்தொடர்களுக்கு உள்ளயே இணைவுகள் உள்ளனவா (stem-loop, primer dimer and palindromic) என்பதை அறியலாம்.  
ஒரு புதிய டி.என்.ஏ வரிசைகள் கண்டுபிடித்தால் அவைகள் எதனோடு ஒற்றுமை காட்டுகின்றன என்பதை ப்லச்ட் (Blast) என்னும் நிகழ்வு (மென்பொருள்) காணலாம். ஒரு புரதத்தின் அமைப்புகள் எவ்வாறு உள்ளன என்பதை அறியலாம். குறு ஆர்.என்.ஏ வின் இலக்குகளை பல இணைய தளங்களின் மூலம் அறியலாம்
# உயிர்-தகவல் நுட்ப இணையதளங்கள்

## இணையதளங்கள்

- http://www.ncbi.nlm.nih.gov/
- http://www.ebi.ac.uk/
- http://microrna.sanger.ac.uk/targets/v5/
- http://mami.med.harvard.edu/david.html
- http://tools.invitrogen.com/content.cfm?pageid=9716
- http://www.genomatix.de/
- http://www.premierbiosoft.com/netprimer/index.html
- http://www.ensembl.org/Homo_sapiens/Location/Genome
- http://www.fruitfly.org/
# போட்டிவிரிடீ

**போட்டிவிரிடீ** (*Potyviridae*) என்பன செடிகொடிகளைத் தாக்கும் தீநுண்மங்கள். இவை வளையக்கூடிய இழைபோன்ற கோல்வடிவத் நுண்ணுருவ தீநுண்மங்கள் (flexuous filamentous rod-shaped particles). இவற்றின் மரபணுத் தொகுதியம் (genome) ஒற்றை ஆர்.என்.ஏ நேர்வகை ஆர்.என்.ஏ-க்களால் சூழப்பட்டவை. இவையும் காப்ஃசிட் (capsid) எனப்படும் ஒற்றை தீநுண்மத்தால் குறியூட்டிய (encoded) புரதத்தால் ஆன புற உறையால் சூழப்படவை. இவையெல்லாம் உருளை வடிவ புதைவுகள் (cylindrical inclusions) (‘pinwheels’ அல்லது முள்ளுருளி) எனப்படும் தீநுண்மப் புதைவுகளை ஏற்படுத்தத் தூண்டுகின்றன. இவை 70 கிலோடால்ட்டன் (kDa)அளவு கொண்ட, ஒற்றை தீநுண்ம மரபணு தொகுதியத்தியத்தில் இருந்து பெற்ற ஒற்றைப் புரதப் பொருளாகும்
உறையைப் படத்தில் காணலாம். சிவப்பு நிறத்தில் கோடுகளாக காட்டப்பட்டுளவை மரபணுத் தொகுதியம். சூழ்ந்துள்ள உறை காப்ஃசிட்]]  
மூடுபடலப் புரதத்தில் உள்ள அமினோக் காடிகளின் வரிசையைப் பொருத்து, போட்டிவிரிடீ குடும்பம் ஆறு பேரினங்களாக பகுக்கப்படுகின்றது. பைமோவைரசு என்னும் தீநுண்மம் தவிர மற்றவை எல்லாம் ஒற்றை இழை நுண்மங்கள். ஆறு பேரினங்களாவன:  
- பேரினம் *Potyvirus*; மாதிரி இனம்: *உருளைக்கிழங்கு தீநுண்மம் ஒய்*(Potato virus Y)
- பேரினம் *Rymovirus*; மாதிரி இனம்: *ரைகிராசு மொசெயிக் தீநுண்மம்* (Ryegrass mosaic virus)
- பேரினம் *Bymovirus*; மாதிரி இனம்: *பார்லி மஞ்சள் மொசெயிக் தீநுண்மம்*(Barley yellow mosaic virus)
- பேரினம் *Macluravirus*; மாதிரி இனம்: *மக்ளரா மொசெயிக் தீநுண்மம்* (Mclura mosaic virus)
- பேரினம் *Ipomovirus*; மாதிரி இனம்: *சக்கரைவள்ளிக் கிழங்கு புள்ளிநோய்த் தீநுண்மம்* (Sweet potato mild mottle virus)
- பேரினம் *Tritimovirus*; மாதிரி இனம்: *கோதுமை வரி மொசெயிக் தீநுண்மம்* (Wheat streak mosaic virus)  
போட்டிவிரிடீ குடும்பத்துள் பெரிய பேரினம் போட்டிவைரசுகள் (போட்டி தீநுண்மங்கள்). இந்த பேரினத்தில் 100 உக்கும் கூடுதலானவை உள்ளன. இத்தீநுண்மங்கள் 720-850 நானோமீட்டர் நீளமுடையவை, இவை அபிடுகள் (aphids)வழி கடத்தப்படுகின்றன.  
மக்ளராவைரசு என்னும் பேரினத்தில் உள்ள தீநுண்மங்கள் 650-675 நாமீ நீளம் கொண்டவை. இவையும் அபிடுகள் வழி கடத்தப்படுகின்றன.  
ஐப்பொமோவைரசு என்னும் நீதுண்மம், வெள்ளை ஈ (whiteflies) என்பனவற்றால் கடத்தப்படுகின்றன. இவை பெரும்பாலும் 750-950 நாமீ நீளம் உடையவை.  
டிரைட்டிமோவைரசு (Tritimovirus), ரைமோவைரசு (Rymovirus) ஆகியவை 680-750 நாமீ நீளம் உடையவை. இவை எரியோஃவைடிட் மைட் உயிரினங்கள் (eriophydid mites) வழி கடத்தப்படுகின்றன.)  
பைமோவைரசு (Bymovirus) மரபணு தொகுதியத்தில் இரண்டு நுண்மங்கள் உள்ளன (250, 550 நாமீ). இவை கைட்ரிட் காளான் (chytrid fungus)(*Polymyxa graminis*) வழி கடத்தப்படுகின்றன.
# பாரன்ஃகைட் 451

**பாரன்ஃகைட் 451** பிரெஞ்சு இயக்குநர் பிரான்கோசிசு டிரவ்பட் இயக்கிய ஆங்கிலத் திரைப்படம் ஆகும், அமெரிக்க எழுத்தாளரான ரே பிராட்பரி எழுதிய விஞ்ஞானப் புனைகதையை இத்திரைப்படம் தழுவியுள்ளது. ஃபாரன்ஹீட் 451 என்பது புத்தகங்கள் எரிவதற்கான உஷ்ண நிலையை குறிப்பதாகும் ஆகும்.
# பாரன்ஃகைட் 451

## கதை

இந்தத் திரைப்படத்தின் கதைக்களம் எதிர்கால அமெரிக்கா ஆகும். அங்கு புத்தகங்கள் வைத்திருப்பதும் படிப்பதும் தடைசெய்யப்பட்டு இருக்கின்றன. இச்சட்டத்தை மீறி யாராவது புத்தகம் வைத்திருந்தால் அவரைக் கண்டுபிடித்து உடனே மனநல மருத்துவமனைக்கு அனுப்பிவிடுவார்கள். அவரது புத்தகங்கள் உடனடியாகத் தீ வைத்து எரிக்கப்படும். அப்படி தீ எரிப்பதற்கு என்று தனியே தீ எரிப்புத் துறை ஒன்று இருந்தது. அதில்தான் இந்தப் படத்தின் கதாநாயகன் மாண்டெக் வேலை செய்கிறான்.எவருடைய வீட்டிலாவது புத்தகங்கள் இருப்பது கண்டுபிடிக்கப்பட்டால், உடனடியாகத் தீ எரிப்புத் துறையில் அபாய மணி அடிக்கப்படும். தீ வைப்பதில் தேர்ச்சி பெற்ற வீரர்கள் அங்கே அனுப்பிவைக்கப்பட்டு, புத்தகங்களைக் கொளுத்தி வருவார்கள்.ஒரு நாள், வயதான பெண் ஒருவருடைய வீட்டில் புத்தகங்கள் கைப்பற்றப்பட்டு எரிக்கப்படுகின்றன. அப்போது புத்தகத்தில் இருந்து ஒரு வரியைத் தற்செயலாகப் படிக்கிறான் மாண்டெக். அந்த வரியின் ஈர்ப்பில் புத்தகத்தைத் திருடிக்கொள்கிறான். தன்னைப் புத்தகங்களில் இருந்து பிரிக்க முடியாது என்று மல்லுக்கட்டும் வயதான பெண், தன்னைக் கொளுத்திக்கொள்கிறாள். புத்தகங்களுக்காக ஒரு பெண் ஏன் தற்கொலை செய்துகொள்கிறாள் என்று மாண்டெக்கால் அப்போது புரிந்துகொள்ள முடியவில்லை. தன் மனைவியிடம் தான் ஒரு புத்தகம் திருடி வந்ததைப் பற்றிச் சொல்லி, அதில் உள்ள வரிகள் அவன் வாழ்க்கையைப் புரிந்துகொள்வதற்கு நெருக்கமாக உள்ளதாகச் சொல்கிறான். அதன் பிறகு தீவைக்கச் செல்லும் இடங்களில் புத்தகங்களைத் திருடி வந்து படிக்கிறான் மாண்டெக். திருடிய புத்தகங்களைப் பிறர் அறியாமல் வீட்டினுள் ஒளித்துவைக்கிறான். புத்தகங்களைப் பற்றி அதிகம் தெரிந்துகொள்வதற்காக பேபர் என்ற பேராசிரியரைத் தேடிப் போகிறான். இருவரும் புத்தகம் பற்றி நிறையப் பேசுகிறார்கள். மனித குலம் அதன் கடந்த காலத்தை அறிந்துகொள் வதற்கு ஒரே வழிதான் இருக்கிறது, அது புத்தகம். மனிதக் கற்பனையின் மிக உயரிய விடயம் எழுத்து என்று அவர் புரியவைக்கிறார். அதற்குள் மாண்டெக் புத்தகம் படிக்கும் விஷயம் அவன் மனைவியாலே அரசுக்குத் தெரியப்படுத்தப்பட்டு, அவன் தேடப்படுகிறான். உயிர் பிழைப்பதற்காகத் தப்பி அலைந்து நடமாடும் புத்தகங்களாக உள்ள ஒரு குழுவினருடன் சேர்ந்துகொள்கிறான். அவர்கள் ஒவ்வொருவரும் ஒரு குறிப்பிட்ட புத்தகத்தை முழுவதுமாக மனப்பாடம் செய்து மனதிலே வைத்திருக் கிறார்கள். அந்தப் புத்தகங்களின் நடமாடும் வடிவம் போல அவர்கள் இருக்கிறார்கள். ஆகவே, உலகில் இருந்து புத்தகம் எரிக்கப்பட்டாலும் அவர்கள் நினைவில் அந்தப் புத்தகம் அப்படியே இருக்கிறது. அவர்கள் தங்களிடம் இருந்து மற்றவர்களுக்கு அந்த நினைவைப் பகிர்ந்து தருவதாகச் சொல்கிறார்கள். அந்தப் பணியில் இணைந்த மாண்டெக் விவிலியத்தின் ஒரு பகுதியை முழுமையாக மனப்பாடம் செய்து, அவனும் ஒரு நடமாடும் புத்தகமாகிவிடுகிறான். அந்த நகரில் எதிர்பாராத யுத்தம் வெடிக்கிறது. குண்டுமழை பொழிகிறது. மனிதர்களைப் புத்தகங்களால் மட்டுமே மீட்க முடியும் என்று நடமாடும் புத்தக மனிதர்கள் வேறு இடம் நோக்கிப் பயணம் செய்யத் துவங்குகிறார்கள். அவர்களை மாண்டெக் வழி நடத்திப் போகிறான் என்பதுடன் முடிகிறது.
# சுசீலோ பாம்பாங் யுதயோனோ

**சுசீலோ பாம்பாங் யுதயோனோ** (*Susilo Bambang Yudhoyono*, பிறப்பு: செப்டம்பர் 9, 1949), இந்தோனேசியாவின் இளைப்பாறிய இராணுவ அதிகாரியும் ஆறாவது தற்போதைய சனாதிபதியும் ஆவார். 2004 ஆண்டு நாட்டுத் தலைவர் தேர்தலில் இவர் அப்போது சனாதிபதியாக இருந்த மேகாவதி சுகர்ணபுத்திரியைத் தோற்கடித்து தேர்தலில் வென்றார். அக்டோபர் 20, 2004 இல் நாட்டின் தலவராகப் பதவியேற்றார். 2009 ஆம் ஆண்டில் இடம்பெற்ற தேர்தலில் 60 விழுக்காட்டிற்கும் அதிகமான வாக்குகளைப் பெற்று மீண்டும் நாட்டின் தலைவராகத் தேர்ந்தெடுக்கப்பட்டார்.
# விக்கிரமாதித்தன் கதைகளின் கட்டமைப்பு

## அறிமுகம்

வேதாளக் கதைகள் இருபத்துநான்கும் இரண்டாவது பதுமையாகிய மதனாபிஷேகப் பதுமை சொன்னவை ஆகும். இதில் பதுமைகள் சொல்லும் கதைகள் விக்கிரமாதித்யனின் அறிவு ஆற்றல் பராக்கிரமங்களைப் பறைசாற்றும் விதமாக உள்ளன. ஒவ்வொரு பதுமையும் ஒற்றைக்கதையாகச் சொல்லவில்லை. ஒரு கதை ஆரம்பித்து கதைக்குள் கதைக்குள் கதைக்குள் கதை என்கிற பாணியில் சொல்வதால் மொத்தப் புத்தகத்தில் பல நூறு கதைகள் உள்ளன. விக்கிரமாதித்தன் கதைகள் இரண்டு பகுதிகளைக் கொண்டுள்ளன.
# விக்கிரமாதித்தன் கதைகளின் கட்டமைப்பு

## அறிமுகம்

### முதல் பகுதி

முதல் பகுதி போஜராஜன் என்பவனுக்கு ஒரு காட்டில் கனகமணி சிம்மாசனம் கிடைப்பதை விவரிக்கிறது. அந்த சிம்மாசனத்தில் 32 படிகள் இருக்கின்றன. அந்த சிம்மாசனத்தின் மீது ஏறி அமர்ந்து ஆட்சி செய்ய விரும்பும் போஜராஜன் அதன் மீது ஏறப் போகும் போது அந்தப் படிகளில் இருக்கும் பதுமைகள் கைகொட்டிச் சிரிக்கின்றன. "இந்த சிம்மாசனம் வீரமும் அறிவும் பராக்கிரமும் ஒருங்கே அமையப் பெற்றிருந்த விக்கிரமாதித்ய மகாராஜா அமர்ந்திருந்தது. இதில் ஏறி அமர உனக்குத் தகுதி இருக்கிறதா என்று பார்த்துக் கொள்" என்று கேலி பேசுகின்றன. அந்தப் பதுமைகளில் முதல் பதுமை விக்கிரமாதித்ய ராஜா பற்றியும் அவனுடைய மதியூக மந்திரி பட்டி பற்றியும் இந்த சிம்மாசனம் இந்திரனிடமிருந்து அவனுக்குக் கிடைத்த கதையையும் சொல்கிறது.
# விக்கிரமாதித்தன் கதைகளின் கட்டமைப்பு

## அறிமுகம்

### இரண்டாம் பகுதி

முதல் தொகுதியின் தொடர்ச்சியாக ஆரம்பித்து ஒவ்வொரு நாளும் ஒவ்வொரு பதுமையாகச் சொல்கின்ற கதைகளின் தொகுப்பாக இருக்கிறது இரண்டாம் பகுதி.
# விக்கிரமாதித்தன் கதைகளின் கட்டமைப்பு

## கதைகள்

போஜராஜன் முதல்நாள் முதல் படியில் ஏறும் போது அந்தப் பதுமை சிரித்து சொல்கின்ற கதையுடன் அந்த நாள் முடிந்து போவதால் அவன் கீழே இறங்கி விடுகிறான். இப்படியே ஒவ்வொரு நாளும் ஒவ்வொரு படி கூடுதலாக மட்டுமே அவனால் ஏற முடிகிறது. முப்பத்திரண்டாம் நாள் கடைசிப் பதுமை விக்கிரமாதித்யனின் மரணம் நிகழ்ந்த விதத்தைச் சொல்லிய கையோடு, போஜ ராஜனிடம், தான் உள்பட அத்தனை பதுமைகளும் பார்வதி தேவியின் தோழியரே என்றும் போஜராஜனால் சாபவிமோசனம் அடையக் காத்திருந்தவர்கள் என்றும் சொல்லி உச்சக்கட்டப் புதிர் போடுகிறது.
# விக்கிரமாதித்தன் கதைகளின் கட்டமைப்பு

## கதைகள்

### அந்த புதிர் கதை

தோழியர் முப்பத்திரண்டு பேர் பார்வதி தேவியுடன் பேசிக் கொண்டிருந்த ஒரு சமயத்தில் சிவபெருமான் அங்கே வந்து விட்டாராம். அவர் ஆசை மிகுந்த கண்களுடன் முப்பத்திரண்டு பேரையும் பார்த்ததால் பார்வதி கோபம் கொண்டு தோழியரைச் சபித்தாராம். "என் கணவர் வருவது தெரிந்தும் அசையாமல் இருந்த நீங்கள் பதுமைகளாக மாறி இந்திரனின் சிம்மாசனத்தில் இருக்கக் கடவது" என்றாளாம் தேவி. சாபவிமோசனம் கேட்டு அவர்கள் அழுதபோது தேவி சொன்னாளாம்: "அந்த சிம்மாசனம் இந்திரனிடமிருந்து விக்கிரமாதித்யன் கைக்குச் செல்லும். அவன் இரண்டாயிரம் வருடம் ஆட்சி செய்த பிறகு மண்ணில் மூழ்கிக் கிடக்கும். பின்னொருநாளில் போஜராஜன் அதனைத் தோண்டி எடுத்து அதன் மீது அமரப் போவான். அவனுக்கு விக்கிரமாதித்யனின் அருமை பெருமைகளை நீங்கள் சொல்லி முடித்த பிறகு சாபவிமோசனம் அடைவீர்கள்" அதன்படி எங்களுக்கு விமோசனம் தாருங்கள் என்று வேண்டி நின்றனவாம் பதுமைகள். போஜராஜன் சிம்மாசனத்தின் படிகளில் இருந்து கீழே இறங்கி நவரத்தினங்கள் பதிக்கப்பட்ட சிவபெருமானின் தங்கச் சிலையை வரவழைத்து சிம்மாசனத்தில் அமர்த்தினான். அதற்கு பூஜை வகையறாக்கள் செய்ய, பதுமைப் பெண்கள் அவனை ஆசீர்வதிக்க, சிம்மாசனம் மெல்ல உயர்ந்து பறந்து வான்வெளியில் மறைந்தது என்று முடிகிறது விக்கிரமாதித்தன் கதை.
# விக்கிரமாதித்தன் கதைகளின் கட்டமைப்பு

## தத்துவங்கள்

புத்தகத்தின் எந்தப் பக்கத்தைப் புரட்டினாலும் கொட்டிக் கிடக்கின்றன தத்துவ வரிகள். உதாரணத்திற்குச் சில,
- தன்னுடைய நல்ல குணங்களையும் மற்றவர்கள் செய்யும் தவறுகளையும் நல்லவன் ஒருபோதும் சொல்ல மாட்டான்.
- பெண்கள் சுயலாபத்துக்காக சிரிக்கவும் அழவும் செய்வார்கள்.தங்களிடம் நம்பிகை வைக்கும்படி அவர்கள் கெஞ்சுவார்கள். ஆனால் அவர்கள் ஒருபோதும் எவர் மீதும் நம்பிக்கை வைக்க மாட்டார்கள்.
- வயது, செல்வம், வீட்டுச் சுவரில் உள்ள பிளவு, சக்தி, மருந்து, பெண்களுடன் சகவாசம், கொடை, கௌரவம், இழிவு ஆகிய ஒன்பதையும் ஒருபோதும் வெளியிடக் கூடாது
- ஆசையில்லாதவன் அதிகாரியாக இருக்க மாட்டான்; கபடமற்றவன் முகஸ்துதியைச் செய்ய மாட்டான்.
- குழந்தைகள், வீட்டிலே வசிக்கும் பெண்கள், வியாதியஸ்தர்கள், விருந்தாளிகள், வேலைக்காரர்கள் ஆகியோர் உணவருந்திய பிறகான மீதியைத் தான் இல்லறம் நடத்தும் தம்பதியர் உண்ண வேண்டும்.
- சாப்பாட்டிற்குப் பிறகு சிறிது நேரம் உட்கார்ந்து இளைப்பாறுபவன் தொந்தி வயிற்றை அடைகிறான். சாப்பாட்டிற்குப் பிறகு தூங்குபவன் சுகத்தை அடைகிறான். சிறிது நேரம் நடப்பவனோ நீண்ட ஆயுளை அடைகிறான். ஓடுகிறவனை மரணம் ஓடிச் சென்று ஆட்கொள்கிறது.
- அதிகாரப்பதவி வகிப்பவன் தன் சந்ததியின் மீது கருத்துச் செலுத்தக் கூடாது.
# விக்கிரமாதித்தன் கதைகளின் கட்டமைப்பு

## தொடர்புடைய ஆலயம்

திருச்சியில் மகாகாளிகுடி ஊரில் இருக்கும் உஜ்ஜைனி மகாகாளி அம்மன் ஆலயம் விக்கிரமாதித்தன் கதைகளுடன் தொடர்புடைய ஆலயமாக விளங்குகிறது.
# விக்கிரமாதித்தன் கதைகளின் கட்டமைப்பு

## தொடர்புடைய ஆலயம்

### அந்தப் பின்னணி

காளி தேவியின் பக்தனான விக்கிரமாதித்தன் வடநாட்டில் உள்ள உஜ்ஜைனியை ஆண்டு வந்தான். ஆறுமாதம் நாடு, ஆறு மாதம் காடு என்று அவன் ஆண்டுவந்த அவன், காடாறு மாத சமயத்தில் ஒவ்வொரு முறையும் வெவ்வேறு இடங்களுக்குச் செல்வான். ஒரு முறை தெற்கே வந்தான்.கையோடு தான் கொண்டு வந்த காளி தேவியைக் காவிரிக்கரையில் வைத்துப் பூஜித்து வந்தான். அந்தக் காளி தான் திருச்சியில் மகாகாளிகுடி ஊரில் குடியிருக்கும் உஜ்ஜைனி மகாகாளி அம்மன்.  
தன்னை தினமும் பூஜித்த விக்கிரமாதித்தனிடம் காளி ஒருமுறை, "இங்கிருந்து இரண்டுகல் தொலைவில் ஒரு சிவாலயம் உள்ளது. அந்த சிவன் கோவிலில் உள்ள முருங்கை மரத்தில் ஒரு வேதாளம் தொங்கிக் கொண்டிருக்கிறது. அதை நீ கீழே இறக்கினால் அது உனக்கு முப்பத்திரண்டு கதைகளையும் உன் வாழ்வுக்கு வர இருக்கும் யோக ரகசியங்களையும் சொல்லும். அதன்படி நடந்து நீ உன்னத பதவியைப் பெறு" என்று கூறி மறைந்தாள்.  
காளிதேவியின் கட்டளைப்படி அங்கு சென்ற விக்கிரமாதித்தன் வேதாளம் கூறிய முப்பத்திரண்டு கதைகளுக்கும் விடை கூறி அதற்கு சாப விமோசனம் அளித்தான்.
# விக்கிரமாதித்தன் கதைகளின் கட்டமைப்பு

## தொடர்புடைய ஆலயம்

### அந்தப் பின்னணி

#### சிவாலயத்தின் பின்னணி

பழங்காலத்தில் அந்தக் கோவிலின் அர்ச்சகர், சிவனுக்கும் பார்வதிக்கும் பொங்கல் நைவேத்தியம் செய்து விட்டு மறதியாக அதைக் கோயிலின் உள்ளேயே வைத்துப் பூட்டி விட்டு வீட்டுக்குப் போய் விட்டார். வீட்டில் அர்ச்சகரின் மனைவி, 'பொங்கல் எங்கே?' என்று கேட்டபிறகு தான் ஞாபகம் வந்தவராக மீண்டும் கோவிலுக்குப் போயிருக்கிறார். பூட்டியிருந்த கர்ப்பக்கிரகத்தின் உள்ளே இருந்து பேச்சுக் குரல் வர, சாவித்துவாரம் வழியே உள்ளே பார்த்திருக்கிறார்.  
உள்ளே சிவபெருமான் பார்வதி தேவிக்கு முப்பத்திரண்டு கதைகள் சொல்லிக் கொண்டிருந்திருக்கிறார். அர்ச்சகர் ஒட்டுக் கேட்பது தெரிந்ததும் சிவபெருமான் கோபம் கொண்டு அர்ச்சகரை வேதாளமாக்கி முருங்கை மரத்தில் தொங்கும் படி சபித்து விட்டார்.  
விமோசனம் கேட்டுக் கதறிய அர்ச்சகரிடம் "நீ வேதாளமாகத் தொங்கும் போது ஒருவன் உன்னைக் கீழே இறக்குவான். அவனிடம் நீ கேட்ட எல்லாக் கதைகளையும் சொல்லி விடை கேள். அனைத்துக் கதைகளுக்கும் விடை சொல்பவன் தான் விக்கிரமாதித்தன். அவனிடம் அடிமையாக இருந்தபிறகு என்னை வந்தடைவாயாக" என்று சொல்லி மறைந்தார் சிவபெருமான்.
# விக்கிரமாதித்தன் கதைகளின் கட்டமைப்பு

## தொடர்புடைய ஆலயம்

### ஆலயத்தின் அமைப்பு

விக்கிரமாதித்தன் கட்டியதாகக் கூறப்படும், 2000 ஆண்டு பழமையான மகாகாளிகுடி கோவிலில் மூன்று நிலைகளில் அருள் பாலிக்கிறாள் காளி. கருவறையில் ஆனந்த சௌபாக்ய சுந்தரியாகவும், உற்சவ அம்மன் விரிசடைக் காளியாகவும் (கரங்களில் ஜுவாலை, சூலம், கபாலம் என்று அசுரனைக் காலால் மிதிக்கும் கோலத்துடன்) காட்சி தருகிறாள்.விக்கிரமாதித்தன் எடுத்து வந்ததாகச் சொல்லப்படும் காளி எட்டுக்கரங்களில் பல்வேறு ஆயுதங்கள் தாங்கி அசுரனை மிதித்தபடிக் காட்சியளிக்கிறாள்.  
இந்துக் கோயில்களுக்கான புராதன அமைப்புடன் இருக்கும் கோயில். சுற்றுப் பிரகாரத்தில், வேதாளம், சாஸ்தா, மதுரை வீரன் சந்நிதிகளும் அமைந்துள்ளன.  
கோயிலின் கிழக்கே இரண்டுகல் தொலைவில் உள்ள சிவாலயம் சிதிலமடைந்துள்ளது.
# செமினிவிரிடீ

செமினிவிரிடீ (*geminiviridae*) என்பவை பயிர்களைத் தாக்கும், ஓரிழை கொண்ட வட்ட வடிவிலான டி.என்.ஏ தீ நுண்மம் ஆகும். இவை தோராயமாக 2.6 kb- 2.8 kp வரை டி.என்.ஏ வரிசைகள் கொண்டவை. மேலும் ஒற்றையாகவோ (monopartite) இரட்டையாகாவோ (bipartite) அமைந்து இருக்கும். இவற்றின் புற உறை (capsids) முற்றுப் பெறாத இரு இகோச (icosa) தலைகளை கொண்டுள்ளதால், இவற்றுக்கு செமினி நுண்மங்கள் எனப் பெயர். புற உறைகள் 18-20 நானோமீட்டர் (nm) சுற்றளவும், 30&nbsp;nm நீளமும் கொண்டவை. இரட்டைப் பிரிவு கொண்ட நுண்மங்களின் (DNA A, DNA B) இழைகள் ஒவ்வொன்றும் தனியாக புற உறைகளால் சூழப்பட்டு இருக்கும். பொதுவாக இவை களைகளில் (weeds) செரிமையக்கப்பட்டு, பின் மெதுவாக அவற்றின் இழையில் ஏற்படும் மாற்றங்களால் உணவுப் பயிர்களை தாக்குகின்றன. மேலும், இருப்பிடங்களுக்கு ஏற்ப தம்மை தகவமைப்பு ஏற்படுத்தும் தன்மை கொண்டுள்ளன இவை. இதனால் இவற்றின் சிற்றினத்தைக் குறிக்கும் பொழுது , இவற்றின் ஊரை குறிப்பிட்டாக வேண்டும். எ.கா. வெண்டை மஞ்சள் நரம்பு சுருட்டு நுண்மம் - மதுரை (Bhendi yellow vein mosaic virus-Madurai). மதுரை காமராசர் பல்கலைகழகத்தின் பேரா. உசா அவர்களின் ஆய்வால் அறியப்படுவது.
# செமினிவிரிடீ

## வகைப்படுத்துதல்

செமினி நுண்மங்களின் பரப்பிகள் (Vectors), தன்னிடத்துள் வாழும் பயிர்கள் (host) மற்றும் டி.என்.ஏ க்களின் அமைப்பை பொறுத்து நான்கு பேரினமாகப் பிரிக்கப்படுகிறது.
# செமினிவிரிடீ

## வகைப்படுத்துதல்

### மாசுட்ரே நுண்மம்

**மாசுட்ரே நுண்மம் - Mastrevirus** - எ.கா. மக்காசோளம் வரி நுண்மம் (**Ma**ize **str**eak virus)  
இவைகள் இலை வெட்டு பூச்சிகள் (leaf hoppers) மூலம் பரவுகின்றன. மேலும் இவை ஒரு வித்திலை பயிர்களை தாக்கும் தன்மை உடையது. ஆனால் அண்மையில் இவற்றின் வரிசையில் ஏற்பட்ட மாற்றங்களினால் இரு வித்திலை பயிர்களை தாக்கும் தன்மை கொண்டுள்ளன. மேலும் இவை ஒற்றை நுண்மம் (Monopartite virus) ஆகும்.
# செமினிவிரிடீ

## வகைப்படுத்துதல்

### கர்ட்டோ நுண்மம்

**கர்ட்டோ நுண்மம் - Curtovirus**- Ex. Beet **cu**rly **to**p virus.  
ஒற்றை நுண்மம் (Monopartite virus) கொண்ட இலை வெட்டு பூச்சிகள் (leaf hoppers) மூலம் பரவும் நுண்மம் ஆகும். இவை ஒரு வித்திலை பயிர்களை தாக்கும் தன்மை உடையது.
# செமினிவிரிடீ

## வகைப்படுத்துதல்

### டோப்போக்கு நுண்மம்

**டோப்போக்கு நுண்மம் - Topocuvirus-** தக்காளி பொய் இலை சுருட்டு நுண்மம் - **To**mato **p**sudo **cu**rly top virus.  
மிக அண்மையில் வகைப்டுத்தப்பட்ட , ஒற்றை நுண்மம் (Monopartite virus) கொண்ட மர வெட்டு பூச்சிகள் (tree hoppers) மூலம் பரவும் நுண்மம் ஆகும். இரு வித்திலை பயிர்களை தாக்கும் தன்மை கொண்டுள்ளன.
# செமினிவிரிடீ

## வகைப்படுத்துதல்

### பெகோமோ நுண்மம்

**பெகோமோ நுண்மம் - Begomovirus-** **Be**an **Go**lden **mo**siac virus - பீன் தங்க மொசைக் நுண்மம்.  
இவை அசுவினி பூச்சிகளால் (white flies) மூலம் பரவி இரு வித்திலை பயிர்களை தாக்குகின்றன. சில நுண்மங்கள் ஒற்றை பிரிவில் வரும் (எ.க. தக்காளி மஞ்சள் இலை சுருட்டு நுண்மம்- இசுரேல்,தக்காளி இலை சுருட்டு நுண்மம் ).  
பல நுண்மங்கள் இரட்டை பிரிவில் வருபவை ஆகும் எ.கா. பீன் தங்க மொசைக் நுண்மம், தக்காளி தங்க மொசைக் நுண்மம்.  
மிக அண்மையில் ஒற்றை பிரிவில் வரும் நுண்மங்களில், செமினி நுண்மங்களில் பாதி அளவு கொண்ட (1.3kb) டி.என்.ஏ பீட்டா (Beta DNA) கண்டுபிடிக்கப்பட்டன. பின் மற்ற நுண்மங்களிலும் இவை கண்டுபிடிக்கப்பட்டன. ex. Ageratum yellow mosaic virus- Singapore, Cotton leaf curl virus- Pakistan , Bhendi yellow vein mosic virus- madurai , Tomato yellow leaf curl virus- china.  
டி.என்.ஏ பீட்டா தன் நகலாக்கத்திற்கு தான் சார்ந்துள்ள டி.என்.ஏ. ஏ (DNA A) சார்ந்துள்ளது. மேலும் டி.என்.ஏ . பீட்டா இல்லமால், இந் நுண்மங்கள் நோயின் குறீயீடுகள் (Symptoms) வெளிபடுத்த முடியாது..
# செமினிவிரிடீ

## நுண்மம் நகலாக்கம்

செமினி நுண்மங்கள் தனது நகலாக்கத்திற்கு பயிர் பொறிகளை (machinery) பயன்படுத்துகின்றன. இவை சில மரபணுவை வெளிபடுத்தவதோடு அல்லாமல், அவற்றைக் கொண்டு மிக நேர்த்தியாக பயிர்களின் மரபணுவை பயன்படுத்தி பல்கி பெருகுகின்றன. மேலும் நுண்மங்களின் மரபணு முதிர்ந்த இலைகளின் உயிரணுவில் செயலற்ற மூலக்கூற்று நிகழ்வினை , மறு- நிகழ்வு அல்லது மறு-வினைக்கு (cell reprogramming) உட்படுத்தி நகலாக்கம் செய்கின்றன.. மேலும் புதியதாக உருவாக்கப்பட்ட டி.என்.ஏ க்கள் அடுத்த உயிரணுவிற்கு கடத்தப்பட்டு, அவ்விடத்தில் ஒரு புதிய நகலாக்க சுழற்சியைக் (Replication cycle) கொண்டுவரும். மேலும் நுண்மத்தின் டி.என்.ஏ, ஆர்.என்.ஏ வாக மாறுவதற்கும், புரத உற்பத்திக்கும், செமினி நுண்மம் பயிர் பொறிகளை முழுமையாக பயன்படுத்தி கொள்கிறது.
# செமினிவிரிடீ

## நுண்மம் நகருதல்

செமினி நுண்மங்கள் செல்களுக்கு இடையே உள்ள நுண்-துளை (plasmademata) கள் மூலம் நகர்கின்றன. மேலும் சில நுண்மப் புரதங்கள் செல்லின் கரு உள்-வெள் (nuclear shuttle protein) பணிய்யை மேற்கொள்கின்றன. எ.கா. ஒற்றை பிரிவில் உறை புரதம் (coat protein), இரட்டை பிரிவில் BV1 (coming from virion strand of B DNA) புரதம். செல்களுக்கு இடையேயான நகர்த்தலுக்கு (cell-cell movement) BC1(coming from complementry strand of B DNA) என்கிற புரதம் செயல்படுகிறது.  
ஒற்றை பிரிவில் சில உறுதிபடுத்தப்படாத குழப்ப நிலைகள் உள்ளன. சில ஆய்வாளர்கள் V2 என்றும், சில ஆய்வாளர்கள் C4, C2 என்கிற மரபணு நகருதல் பணியை செய்கின்றன என விளம்புகிறார்கள். மேலும் டி.என்.ஏ பீட்டாவில் ஒரே ஒரு மரபணுவான பீட்டா C1 என்கிற புரதம் ஒற்றை பிரிவில், செல்களுக்கு இடையேயான நகர்த்தலுக்கு பயன்படும் என சில ஆவணங்கள் உள்ளன.
# செமினிவிரிடீ

## மரபணுவின் பணிகள்

**உறை புரதம் (CP, coat protein or V1 or AV1):**  
- பரப்பிகளின் பரவலை (Vector specificity)
- புற உறையாக
- செல் கருவின் உள்-வெள் புரதமாக (nuclear shuttle protein)  
**வீ 2 (V2 or AV2):**  
- செல்களுக்கு இடையேயான நகர்த்தலுக்கு
- மரபணு ஓடுத்தலின் ஒடுக்கியாக (Suppressors of Post transcriptional silencing)  
**ரெப் (Rep or Rplicase or C1 or AC1)**  
- நகலாக்கம் செய்வதற்கு
- நுண்மத்தின் டி.என்.ஏ ஒரு குறிப்பிட்ட இடத்தில் வெட்டி, நுண்ம நகலாக்கம் செய்வதற்கு
- வெட்டிய நுண்ம இழையெய் இணைந்து வைப்பதற்கு
- டி.என்.ஏ வில் பிணையும் தன்மை
- பயிர்களின் மரபணுவுடன் இணைந்து (PCNA, Retinoblastoma like protein),செயலற்ற மூலக்கூற்று நிகழ்வினை , மறு- நிகழ்வு அல்லது மறு-வினைக்கு(cell reprogramming) உட்படுத்த  
**சி 2 (AC2 or C2):**  
- மரபணு ஓடுத்தலின் ஒடுக்கியாக (Suppressors of Post transcriptional silencing)
- தொடரியின் செயலூக்கியாக (transcription activation factor)
- செல்களுக்கு இடையேயான நகர்த்தலுக்கு  
**சி 3 (AC3 or C3):**  
- நகலாக்க ஊக்கியாக (replication enhancer)  
**சி 4 (AC4 or C4):**  
- மரபணு ஓடுத்தலின் ஒடுக்கியாக (Suppressors of Post transcriptional silencing)
- நோய் குறீயீடுகளை உறுதிபடுத்துபவையாக
- செல்களுக்கு இடையேயான நகர்த்தலுக்கு  
இரட்டை பிரிவில் வரும் பி டி.என்.ஏ (DNA-B) வில் இரு மரபணுக்கள் (BV1, BC2) காணப்படும். இவ்விரு மரபணுவும், நுண்மம் ஒரு உயிரணுவில் இருந்து மற்றொரு செல்லுக்கு நகர்ந்து செல்வதற்கு இன்றியமையாததாக உள்ளன.  
**பிவி1 (BV1)** :  
நுண்மத்தை உட்கருவில் இருந்து வெளியில் உள்ள உயிரணு நுங்குக்கும் (Cytoplasm) , நுங்கில் இருந்து உட்கருவுக்கும் எடுத்து செல்லும் தன்மை கொண்டது.  
**பிசி1 (BC1)** :  
செல்களுக்கு இடையேயான நகர்த்தலுக்கு இப்புரதம் முக்கியமான ஒன்றாக உள்ளது.  
**டி.என்.ஏ பீட்டா (DNA Beta):**  
அண்மையில் செமினி நுண்மத்தில் உள்ள
பெகோமோ (Begomo) பிரிவில் டி.என்.ஏ பீட்டா என்னும் சிறிய அளவுள்ள டி.என்.ஏ கண்டுபிடிக்கப்பட்டன. டி.என்.ஏ பீட்டாவில் ஒரே ஒரு மரபணு உள்ளது. இவ் மரபணு பல பண்புகளையும் கொண்டதாக அறியப்பட்டுள்ளது.  
- மரபணு ஓடுத்தலின் ஒடுக்கியாக (Suppressors of Post transcriptional silencing)
- நோய் குறீயீடுகளை உறுதிபடுத்துபவையாக (Symptoms determinant)
- செல்களுக்கு இடையேயான நகர்த்தலுக்கு  
மேலும் இப்புரதம், டி.என்.ஏ வுடன் பிணையும் (Binding) தன்மை கொண்டுள்ளது.
# பெ. நாயகி

**பெ. நாயகி** என்ற புனைப்பெயரில் எழுதும் **பெ. நா. மாறன்** பல்வேறு தமிழ் இதழ்களிலும் சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கும் தமிழக எழுத்தாளர்.
# பெ. நாயகி

## வாழ்க்கைக் குறிப்பு

பெ.நா.மாறன், மதுரையில் 1966-ல் பிறந்து, திருமங்கலம் பி.கே.என்.பள்ளியில் உயர்நிலைக் கல்வியும், மதுரை தியாகராசர் பொறியியற் கல்லூரியில் இளங்கலை இயந்திரவியல் பட்டமும் பெற்று மூன்று ஆண்டுகள் மேல்மருவத்தூர் ஆதிபராசக்தி பொறியியல் கல்லூரியில் விரிவுரையாளராகப் பணியாற்றினார். அதன் பிறகு எண்ணெய் எரிவாயு கழகத்தில் (ONGC) சேர்ந்து தற்போது அங்கு முதன்மைப் பொறியாளராகப் பணியாற்றி வருகிறார்.
# பெ. நாயகி

## இவரது படைப்புகள்

இவரது முதல் சிறுகதை (*நீங்கள் காதலித்திருக்கிறீர்களா?*) ஆனந்த விகடனில் 11.07.1982-ல் வெளி வந்தது. தொடர்ந்து பல்வேறு தமிழ்ப் பத்திரிகைகளிலும், நாளிதழ்களிலும், சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கிறார். 1998 ஆம் ஆண்டு ஆனந்தவிகடனில் வெளிவந்த இவருடைய சிறுகதை (போதைமரம்) இலக்கியச் சிந்தனை விருது பெற்றது.
# பெ. நாயகி

## வெளியிடப்பட்ட நூல்கள்

கங்கை புத்தக நிலையம், திருவரசு புத்தக நிலையம், பாவை பதிப்பகம் முதலிய பதிப்பகங்களின் வெளியீடாக வெளி வந்துள்ளன.
# பெ. நாயகி

## வெளியிடப்பட்ட நூல்கள்

### சிறுகதைத் தொகுப்புகள்

1. *தூண்டில்*
1. *ஈரச்சருகுகள்*
1. *உறவு என்றொரு சொல் இருந்தால்*
1. *நந்தவனக் கனவுகள்*
1. *விதிக்கு ஒரு விதி*
1. *நிலாச் சோறு*
1. *தேவை ஒரு மாற்றம்*
# பெ. நாயகி

## வெளியிடப்பட்ட நூல்கள்

### புதினங்கள்

1. *கனவிலிது கண்டேன்*
1. *நிழல் யுத்தம்*
1. *பிடித்த கவிதை நீ*
# பெ. நாயகி

## வெளியிடப்பட்ட நூல்கள்

### கட்டுரைத் தொகுப்பு

1. *தீர்வுகள் நமக்குள்ளே*
# குறுக்க வெட்டும் அக்கறைகள்

கணினியியலில் **குறுக்க வெட்டும் அக்கறைகள்** என்பது முக்கிய அக்கறையோடு சேர்ந்து வரும் இதர அக்கறைகள். பொதுவாக இந்த அக்கறைகளை முதன்மை அக்கறைகளில் இருந்து பிரிப்பது கடினம் அல்லது இயலாது. அவற்றோடு பிணைந்தே வரும். Aspect-oriented programming போன்ற நிரல் முறைமைகள் குறுக்கு வெட்டும் அக்கறைகளை சிறப்பாக கவனத்தில் எடுத்துக் கொண்டுள்ளன.
# குறுக்க வெட்டும் அக்கறைகள்

## எடுத்துக்காட்டு

பின்வரும் வைப்பக செயலியை கருத்தில் கொள்க. இதன் அடிப்படை செயற்பாடு எளிமையானது. ஒரு கணக்கில் போதிய பணம் இருந்தால், கேக்கப்பட்ட பணத்தை இன்னுமொரு கணக்குக்கு மாற்றுவதே இதன் செயற்பாடு. இதை யாவா மொழி தொடரியலில் பின்வருமாறு விபரிக்கலாம்.  
<source lang="java">
void transfer(Account fromAcc, Account toAcc, int amount) {
if (fromAcc.getBalance < amount) {
throw new InsufficientFundsException;
}  
fromAcc.withdraw(amount);
toAcc.deposit(amount);
}
</source>  
மேற்கூறிய நிரல் சில அக்கறைகளை கருத்தில் கொள்ளவில்லை. பயனர் பண மாற்றுச் செய்ய தேவையான அனுமதி கொண்டுள்ளாரா என்று பாக்க வில்லை. தரவு விபத்துக்களை தவிர்க்க இது தரவுத்தள பரிவார்த்தனையாக இருக்க வேண்டும். கண்கானிக்க, பராமரிக்க இந்த செயற்பாடுகள் பதிவு செய்யப்பட வேண்டும். இந்த அக்கறைகளை கருத்தில் கொண்டால் மேல் சென்ன எளிய செயற்பாடு பின்வருமாறு சிக்கலாகிறது.  
<source lang="java">
void transfer(Account fromAccount, Account toAccount, int amount) throws Exception {
if (!getCurrentUser.canPerform(OP_TRANSFER)) {
throw new SecurityException;
}  
if (amount < 0) {
throw new NegativeTransferException;
}  
if (fromAccount.getBalance < amount) {
throw new InsufficientFundsException;
}  
Transaction tx = database.newTransaction;
try {
fromAccount.withdraw(amount);
toAccount.deposit(amount);  
tx.commit;
systemLog.logOperation(OP_TRANSFER, fromAccount, toAccount, amount);
}
catch(Exception e) {
tx.rollback;
throw e;
}
}
</source>  
மேற்கூறிய எடுத்துக்காட்டில் இதர அக்கறைகள் முதன்மை செயற்பாடோடு பினைந்து கொண்டுள்ளன. முதன்மை அக்கறையை வணிக ஏரண அக்கறை என்று கூறுவதுண்டு. பாதுகாப்பு, தரவுத்தள பரிவார்த்தனை, பதிவுசெய்தல் போன்றவை குறுக்க வெட்டும் அக்கறைகள் ஆகும். மேற்கூறிய நிரலில் மாற்றங்கள் செய்வது கடினமாகிறது. இதைக் கவனத்தில் கொண்டு aspect oriented programming முறைமைகள் அமைகின்றன.
# குறுக்க வெட்டும் அக்கறைகள்

## இவற்றையும் பாக்க

- அக்கறைகளைப் பிரித்தாய்தல்
- :en:Aspect-oriented programming
# அணுமை, சீரொருமை, தனிமை, நிலைப்பு

**அணுமை, சீரொருமை, தனிமை, நிலைப்பு** என்பது தரவுத்தள பரிவர்த்தனைகள் சரியான முறையில் நிறைவேற்றுவதை உறுதி செய்யும் பண்புகள் ஆகும். பரிவர்த்தனை என்பது தரவின் மீதான ஓர் ஏரண செயற்பாடு. ஒரு வைப்பக கணக்கில் இருந்து பணத்தை மாற்றுவது ஒரு பரிவர்த்தனை. இந்த பரிவர்த்தனை பல தனிப்பட்ட பணிகளைக் கொண்டிருந்தாலும், ஏரண நோக்கில் இது ஒரு பரிவர்த்தனை மட்டுமே.
# அணுமை, சீரொருமை, தனிமை, நிலைப்பு

## அணுமை

அணுமை என்பது ஒரு பரிவர்த்தனையில் உள்ள எல்லா பணிகளும் முழுமையாக நடைபெறும், அல்லது ஏதும் நடைபெறாது என்பதை உறுதி செய்யும் ஏற்பாடு ஆகும். அதாவது ஒரு பரிவர்த்தனை முழுமை பெறவில்லையெனில் அது தனது பழைய நிலைக்கு சென்று விட வேண்டும். பரிவர்த்தனை முடிவடையும்போது மட்டுமே மாற்றம் நிகழ வேண்டும்.
# அணுமை, சீரொருமை, தனிமை, நிலைப்பு

## சீரொருமை

ஒரு பரிவர்த்தனை ஒரு தரவுத்தளத்திலிருந்து மற்றொரு தரவுத்தளத்தில் இருந்து தரவுத்தள வரையறையை மட்டுமே கொண்டு வர முடியும் என்பதை உறுதிப்படுத்துகிறது: தரவுத்தளத்தில் எழுதப்பட்ட எந்தத் தரவும் வரையறுக்கப்பட்ட விதிகளின்படி, வரம்புகள், அடுக்குகள், தூண்டுதல்கள் மற்றும் அதன் கலவையின்கீழ் உள்ளிட்ட அனைத்து விதிகளின்படி செல்லத்தக்கதாக இருக்க வேண்டும். இது ஒரு சட்டவிரோத பரிவர்த்தனை மூலம் தரவுத்தள ஊழலைத் தடுக்கிறது, ஆனால் ஒரு பரிவர்த்தனை சரியானது என்று உத்தரவாதம் இல்லை
# அணுமை, சீரொருமை, தனிமை, நிலைப்பு

## தனிமை

பரிவர்த்தனைகள் அடிக்கடி ஒரே நேரத்தில் செயல்படுத்தப்படுகின்றன (எ.கா., ஒரே நேரத்தில் பல அட்டவணைகள் படித்து எழுதுதல்). பரிவர்த்தனைகளின் தொடர்ச்சியான செயல்படுத்தல் தரவுத்தளமானது தரவுத்தளத்தை அதே மாநிலத்தில் விட்டுச்செல்கிறது, அது
பரிமாற்றங்கள் தொடர்ச்சியாக செயல்படுத்தப்பட்டால் பெறப்பட்டிருக்கும் என்று உறுதிப்படுத்துகிறது. ஒத்திசைவு கட்டுப்பாட்டு முக்கிய இலக்காகும் தனிமை. பயன்படுத்தப்பட்ட முறையைப் பொறுத்து, ஒரு முழுமையான பரிவர்த்தனை விளைவு மற்ற பரிவர்த்தனைகளுக்கு
கூட தெரியாது.
# சசி தரூர்

**சசி தரூர்** (*Shashi Tharoor*) (பிறப்பு 9 மார்ச் 1956) இந்தியாவின் முன்னாள் மனிதவள மேன்பாட்டுத் துறை அமைச்சரும், முன்னாள் வெளியுறவுத்துறை இணையமைச்சரும் மற்றும் கேரளாவின் திருவனந்தபுரம் மக்களவை தொகுதியிலிருந்து தேர்ந்தெடுக்கப்பட்ட மக்களவை உறுப்பினரும் ஆவார். இவர் முன்னர் ஐ.நாவின் துணை பொதுசெயலராக (தொடர்பு மற்றும் பொது தகவல்) பதவி வகித்தவர். 2006ஆம் ஆண்டில் ஐக்கிய நாடுகள் அவையின் பொது செயலாளர் பதவிக்கான போட்டியில் இந்தியாவினால் அதிகாரபூர்வமாக நியமிக்கப்பட்டு போட்டியிட்ட எழுவரில் இரண்டாவதாக வந்தவர். இவர் எழுத்தாளர், பத்தியாளர், தாளியலாளர், மனித உரிமை வழக்கறிஞர் என பன்முகப்பட்டவர். பல உதவி நிறுவனங்களில்,பன்னாட்டு செஞ்சிலுவை சங்கங்கள் போன்றவற்றில், அறிவுரையாளராகவும் பணியாற்றுகிறார்.  
2009 இந்திய மக்களவை தேர்தலில் திருவனந்தபுரம் தொகுதியில் இந்திய தேசிய காங்கிரஸ் கட்சியின் வேட்பாளராக போட்டியிட்டு 99998 வாக்குகளில் வெற்றிபெற்றார். 2009, 2014-ஆம் ஆண்டுகளில் திருவனந்தபுரம் மக்களவைத் தொகுதியில் போட்டியிட்டு வென்றார்.
# சசி தரூர்

## பிறப்பு,ஆரம்ப வாழ்க்கை

சந்திரன் தரூர் மற்றும் லில்லி தரூர் தம்பதியினருக்கு 1956ஆம் ஆண்டு இலண்டனில் பிறந்தார். இளமையும் கல்வியும் ஏற்காட்டிலும் கொல்கொத்தாவிலும் மும்பையிலும் கழிந்தது.
# சசி தரூர்

## தொழில்முறை வாழ்க்கை

1978 முதல் 2007 வரை ஐக்கிய நாடுகள் அவையில் பணிபுரிந்தார். 2014இல் பிரதமர் நரேந்திர மோடியை தொடர்ந்து புகழ்ந்து வந்ததாக வந்த தகவல்களை அடுத்து, காங்கிரஸ் செய்தித் தொடர்பாளர்கள் பொறுப்பு வகிப்போர் பட்டியலில் இருந்து இவர் பெயர் நீக்கப்பட்டது.
# சசி தரூர்

## சசி தரூரின் புத்தகங்கள்

இவர் கீழ்க்காணும் நூல்களை எழுதியுள்ளார்.
# சசி தரூர்

## சசி தரூரின் புத்தகங்கள்

#### புனைவு

- *ரயட்* (Riot) (2001)
- *ஷோ பிசினஸ்* (Show Business)(1992)
- *பைவ் டாலர் ஸ்மைல் மற்றும் பிற கதைகள்*(The Five Dollar Smile and Other Stories) (1990)
- *தி கிரேட் இந்தியன் நாவல்* (1989)  
- *ஷேடோ அக்ராஸ் த பிளேயிங்க் ஃபீல்ட்: அறுபது ஆண்டுகள் இந்திய பாகிஸ்தான் கிரிக்கெட்* (Shadows Across the Playing Field: Sixty Years of India-Pakistan Cricket)[with Shaharyar Khan] (2009)
- *யானை,புலி மற்றும் கைபேசி:21ஆம் இந்தியா எண்ணங்கள் * (The Elephant, the Tiger and the Cell Phone: Reflections on India in the 21st Century)(2007)
- *புக்லெஸ் இன் பாக்தாத்* Bookless in Baghdad(2005)
- *நேரு:இந்தியாவின் கண்டுபிடிப்பு*( Nehru: The Invention of India)(2003)
- *இந்தியா:நடு இரவிலிருந்து ஆயிரவாண்டு வரை* (India: From Midnight to the Millennium)(1997)
- *ரீசன்ஸ் ஆப் ஸடேட்* (Reasons of State)(1982)
# சசி தரூர்

## மேலும் அறிய

- சசி தரூரின் வலைத்தளம்
- மக்களவை தேர்தல் தளம்
- ஐக்கிய நாடுகள் தளத்தில் சசி தரூரைப்பற்றி
# கனாரியின் பெரும் தொலைநோக்கி

## திறப்பு விழா

கனாரியின் பெரும் தொலைநோக்கி 2009, ஜூலை 24 ஆம் நாள் ஸ்பெயின் மன்னர் முதலாம் ஹுவான் கார்லோசுவினால் திறந்து வைக்கப்பட்டது. ஐரோப்பா மற்றும் அமெரிக்காக்களில் இருந்து ஐநூறுக்கும் அதிகமான வானியலாளர்கள், அரசப் பிரதிநிதிகாள், ஊடகவியலாளர்கள் இந்நிகழ்வில் கலந்து கொண்டனர்.
# ஆபெரா மினி

**ஆபெரா மினி** (*Opera Mini*, **ஒப்பெரா மினி**) கையடக்கத் தொலைபேசி, நுண்ணறிவு தொலைபேசிகள் மற்றும் பீடிஏ க்களுக்காகத் தயாரிக்கப்படும் இலவச இணைய உலாவியாகும். ஆபெரா நிறுவனம் வேறுசில அனுசரனையாளர்களுடன் இணைந்து இம் மென்பொருளை இலவசமாக வழங்குகிறது. கூகுல் நிருவனம் இதன் உத்தியோகபூர்வ தேடல் பங்காளியாகும்.  
ஆபெரா மினி உலாவியானது நேரடியாகத் தனது புரொக்சி சேவையகங்களையே பயன்படுத்துகிறது, இதன் மூலமாக கையடத்தொலைபேசியில் மிக வேகமாகவும் பாதுகாப்பாகவும் இணையத்தளங்களைக் காட்டமுடியும் என்பதுடன் கையடக்கத்தொலைபேசிகளில் உள்ளமைந்த உலாவிகளில் காண்பிக்க முடியாத பாரிய தளங்களையும் ஆபெரா மினியினால் தனது புரொக்சி மையங்களைக் கொண்டு சுருக்குதல் மற்றும் விரித்தல் தொழினுட்பம் மூலமாகத் தகவல்களை வேகமாக் காண்பிக்க முடியும்.
இதன் 4ம் பதிப்புவரையில் ஜாவா எம்.ஈ இயங்குதளத்தினையே பயன்படுத்தியது எனினும் தனது 5வது பதிப்பானது வின்டோஸ் கையடக்கத் தொலைபேசி, நோக்கியாவின் சிபியன் ஓஎசு மற்றும் அப்பிள் இயங்குதளம் என்பவற்றிலும் இயங்கக்கூடியவாறு வெளியிடப்பட்டது.  
இதன் மூலமாக கையடக்கத் தொலைபேசிகளில் சிக்கலான மொழிகளையும் காட்டக்கூடியதாக இருந்தது,  
2011ஆம் ஆண்டு மார்ச்சு மாதமளவில் ஆபெரா மினியானது 100 மில்லியன் பயனர்களையும் 2 பில்லியன் நாளாந்த பக்க பார்வைகளைத்தாண்டி உலகத்தில் மிக அதிகமாகப் பாவனைசெய்யப்பட்ட கையடக்கத் தொலைபேசிகளுக்கான உலாவி என பெயர் பெற்றது.
# ஆறுமுகசாமி

சிவனடியார் **ஆறுமுகசாமி** ( இறப்பு 2017 ஏப்ரல் 8) தில்லை நடராசர் கோவிலில் தமிழில் வழிபடும் உரிமையை போராடி பெற்றவர்.
# ஆறுமுகசாமி

## ஆறுமுகசாமி யார்?

ஆறுமுகசாமி என்ற சிவனடியார், சிதம்பரம் நடராசர் கோவிலில் வழிபாட்டு உரிமைக்காக போராட்டம் நடத்தியவர். ஆறுமுகசாமி இல்லற வாழ்க்கையைத் துறந்து, துறவறம் பூண்டு, சைவத் திருமறையான தேவாரம் திருவாசகப் பாடல்களைப் பாடுவதைக் கற்றுத் தேர்ந்து, சிதம்பரம் அருகே உள்ள குமுடிமூலை என்ற சிற்றூரில் அமைந்திருக்கும் பசுபதி ஈஸ்வரன் கோவிலில் ஓதுவாராக இறைப்பணி ஆற்றி வந்தவர். இதற்காகத் தமிழக அரசின் நிதி உதவியையும் பெற்று வருந்தார்.
# ஆறுமுகசாமி

## வாழ்க்கை குறிக்கோள்

சிதம்பரம் நடராசர் கோவில் கருவறை முன் உள்ள திருச்சிற்றம்பல மேடையில் ஏறி நின்று, தேவாரம் திருவாசகம் பாடி நடராசரை வழிபட வேண்டும் என்பதனைத் தனது ஆன்மீக வாழ்க்கையின் இலட்சியமாக, குறிக்கோளாகக் கொண்டிருந்தவர் ஆறுமுகசாமி. 73 வயதான, அந்திமக் காலத்தை நெருங்கிவிட்ட, அந்த முதிய சிவனடியாரின் விருப்பம் நிறைவேறத் தடைக்கல்லாக தீட்சிதர்கள் நின்றனர்.
# ஆறுமுகசாமி

## தில்லை போராட்டம் சிறுகுறிப்பு

தில்லை போராட்டம் அது நீண்ட நெடிய போராட்டம். அந்த நீண்ட நெடிய போராட்டத்தில், அவருக்கு துணை நின்றது மனித உரிமைப் பாதுகாப்பு மையம் தலைமையில், மக்கள் கலை இலக்கிய கழகம் மற்றும் அதன் சகோதர அமைப்புகள் (புரட்சிகர மாணவர் இளைஞர் முன்னணி, புதிய ஜனநாயக தொழிலாளர் முன்னணி), விடுதலை சிறுத்தைகள், பாட்டாளி மக்கள் கட்சி, சில தமிழ் அமைப்புகள் மற்றும் ஜனநாயக சக்திகள்.  
ஆறுமுகசாமி 8.5.2000 அன்று திருச்சிற்றம்பல மேடையில் ஏறிப் பாட முயன்ற பொழுது, தீட்சிதர் கும்பல் தாக்கினர். அப்போது முதல் தொடர்ச்சியாக மனித உரிமை பாதுகாப்பு மையத்துடன் இணைந்து போராடி தில்லையில் தமிழில் வழிபடும் உரிமையை பெற்று கொடுத்தார்.
# ஆறுமுகசாமி

## மறைவு

உடல் நலம் பாதிக்கப்பட்டிருந்த ஆறுமுகசாமி கடலூரில் உள்ள தன் மகள் வீட்டில் தங்கி மருத்துவம் பார்ந்துவந்தார் இந்நிலையில் 2017 ஏப்ரல் 8 அன்று தன் 94 ஆம் அகவையில் காலமானர்.
# இந்திய தொழில்நுட்பக் கழகங்கள்

## கலாச்சாரம் மற்றும் மாணவர் வாழ்க்கை

அனைத்து ஐஐடி மாணவர்கள், ஆராய்ச்சி அறிஞர்கள் மற்றும் ஆசிரியர்கள் அனைவருக்கும் குடியிருப்பு வசதிகள் வழங்கப்படும். மாணவர்கள் அனைவரும் பல்கலைக்கழக விடுதிகளில் தான் தங்கவேண்டும் என்பது நிபந்தனை. அனைத்து ஐஐடி மாணவர்களும் தங்களது முதலாம் ஆண்டுகளில் தேசிய மாணவர்படை, தேசிய சேவை திட்டம் மற்றும் தேசிய விளையாட்டு அமைப்பு ஆகிய ஏதேனும் ஒன்றை தேர்ந்தேயாக வேண்டும். அனைத்து ஐஐடிக்களிலும் கூடைப்பந்து, கிரிக்கெட், கால்பந்து, ஹாக்கி, கைப்பந்து, டென்னிஸ், பேட்மின்டன், மற்றும் தடகள விளையாட்டு ஆகியவைக்கான மைதானம் அமைந்துள்ளது. மேலும் விடுதிகளிலும் விளையாட்டு மைதானங்கள் அமைந்துள்ளது.